Pizza lui Gennaro, sau Pizza in stil italian 

Ingrediente:
● Faina alba calitate superioara - 500 g  (de preferat sa fie cu proteine - 12%)
● Sare - 1 lingurita 
● Drojdie uscata - 7 g  (sau 15g drojdie proaspata)
● Apa calda - 325 ml 
● Ulei de masline extravirgin - 50 g 
● Sos de rosii - 200 g  (oricare sos preferati pentru pizza)
● Topping pizza - 500 g  (adica orice preferati sa puneti pe pizza - sunca, salam, masline, porumb, ciuperci, etc.)
● Mozzarella - 500 g  (sau alt cascavak aveti la indemana)
● Gris de grau - 50 g  (optional)

Mod de preparare:
1. Intr-un pahar sau bol amestecati drojdia si apa calda(nu fierbinte!).
Lasati 5 minute pana se dizolva bine.
2. In alt bol mai mare amestecati faina cu sarea.
3. Apoi adaugati compozitia de drojdie.
4. Amestecati bine mai intai cu o spatula sau lingura, pana se leaga toate ingredientele.
5. Apoi treceti acest aluat pe masa si continuati sa-l framantati cu mainile - intindeti pe masa, aduceti spre voi si tot asa.
De preferat sa nu folositi faina la framantat, desi aluatul la inceput este mai lipicios, pe parcurs devine tot mai elastic si ferm, asa se dezvolta glutenul.
6. Cam asa este dupa ce ati terminat - e foarte relaxant procesul si eu chiar prefer sa-l framant cu mainile, desi la fel de usor il puteti framanta la robot cu carlig.
7. Acum il taiati in 4 bucati uniforme.
8. Formati din ele bile rotunde, le aranjati pe un platou sau chiar pe masa presarata cu faina(sau gris - acesta va face baza la pizza mai crocanta).
Ungeti-le cu putin ulei de masline, acoperiti cu folie sau prosop si lasati 2 ore la odihnit.
9. Dupa 2 ore aluatul va fi cam asa, este timpul sa modelam si coacem pizza.
10. Porniti cuptorul la 250 de grade si puneti in el tava de cuptor intoarsa cu fundul in sus.
Aceasta va fi o vatra fierbinte improvizata, se va incinge bine impreuna cu cuptorul si pizza se coace mult mai repede pe ea.
Poate in timp voi lua si o piatra de pizza, dar inca nu m-am organizat.
11. Cat se incinge cuptorul, formam pizza:
- Luati atent cate o bila de aluat, puneti pe masa faina mai multa si cu mainile presati aluatul pana se dezumfla. Nu trebuie framantat deloc, doar usor apasat cu degetele si intins uniform(pe cat posibil).
Aveti grija ca baza la pizza sa fie baza bilei, asa cum a stat a crescut - are acolo gris si sa nu-l incorporati in blat.
12. - Apoi cu mainile intindeti usor aluatul si formati un blat subtire de pizza - pe Youtube aveti multe demonstratii cum sa o faceti cat mai corect, dar tot veti observa ca fiecare are manevrele lui.
Atent mutati acest blat subtire pe o bucata de hartie de copt si il mai uniformizati atent. Daca presarati suficienta faina la baza lui, se lucreaza usor si frumos.
13. Ungeti pizza cu sos de rosii - eu folosesc de obicei conserve din Sosul Marinara facut in casa.
14. Presarati deasupra Mozzarella sau alt cascaval.
15. Puneti deasupra orice toppinguri de pizza preferati - aici am pus sunca, masline si ciuperci - adica Pizza Capriciosa.
16. Cuptorul este incins si pizza este asamblata.
Luati o alta tava de cuptor, intoarsa cu fundul in sus(sau o spatula mare de pizza, daca aveti!). Trageti atent de hartia de copt cu pizza si o mutati pe dosul tavii respective.
17. Apoi la fel tragand de hartie o mutati pe dosul tavii incinse din cuptor, cu atentie.
Aceste manevre cu hartia sunt necesare daca nu aveti indemanarile unui pizzaiola adevarat :)
18. Coaceti pizza timp de 10-12 minute la 250 de grade(fara ventilatie), nu mai mult!
Chiar daca nu este foarte rumena pe margini, oricum este gata si numai o uscati daca o tineti mai mult la cuptor.
Scoateti din cuptor tot asa tragand de hartie pe dosul tavii si o lasati putin la racorit pe un platou de pizza.
Este absolut delicioasa, noi o savuram de fiecare data - crocanta, subtire si usor elastica, chiar ca o pizza italiana adevarata.
Pofta Buna!